[{"text_idx": "#000005", "text": "Doktorito\u0308o\u0308: taksondusel oli kandev roll Eesti autostumisel ja moderniseerumisel"}, {"text_idx": "#000007", "text": "Tehnoloogia arengul oli keskne roll Eesti u\u0308hiskonna moderniseerumisel, selgub Tallinna U\u0308likooli va\u0308rskest doktorito\u0308o\u0308st. Riho Paramonov uuris oma va\u0308itekirjas moderniseerumist avaliku privaattranspordi ehk voorimeeste ja taksojuhi teenuste vo\u0303rdlemise kaudu 20. sajandi algusest teise maailmaso\u0303ja alguseni."}, {"text_idx": "#000008", "text": "1930. aastateks oli selge, voorimeeste to\u0308o\u0308 kaob peagi. Enne seda olid nad valitsenud toonast transporditurgu, kuid ei suutnud moderniseerumisega kohaneda ja ja\u0308id konkurentidele alla. Takso vo\u0303imaldas liikuda kiiremini, tagas privaatsuse ja mugavuse, u\u0308histransport pakkus soodsamat so\u0303iduhinda."}, {"text_idx": "#000009", "text": "Doktorito\u0308o\u0308st ja\u0308reldub, et taksondusel oli kandev roll Eesti autostumise mudelis kandev osa. Riho Paramonov selgitas, et enamik autodest olid taksod, sest inimestel polnud raha, et osta eraautosid. Kuigi taksoso\u0303it oli kallis ja tekitas esialgu vo\u0303o\u0303ristust, oli vajadus selle ja\u0308rele olemas, sest na\u0308iteks u\u0308histranspordi arengutase oli va\u0308ga kehv."}, {"text_idx": "#000010", "text": "Paramonovi so\u0303nul arenes avalik privaattransport keerulistes, omavahel po\u0303imunud vo\u0303rgustikes, mis ho\u0303lmavad nii inimesi kui ka asju."}, {"text_idx": "#000011", "text": "Taksojuhid on ka\u0308sitletavad impulsoritena ehk innovatsiooni leviku alusstruktuurina. \"Va\u0308hesed inimesed oskasid sel ajal autot juhtida, hooldada ja remontida. Tutvustades rohujuuretasandil mootorso\u0303iduki olemust ja kasulikkust, aitasid taksojuhid kaasa selle edasisele levikule,\" selgitas Paramonov."}, {"text_idx": "#000012", "text": "Eestlased suhtusid autosse va\u0308ga praktiliselt: kuna enamik inimesi sai osta auto ja\u0308relmaksuga, oli vaja kulud tagasi teenida. \"See viis Tallinnas 1920. aastate teisel poolel omalaadse taksobuumini, mille lo\u0303petas majanduskriis. Autoga teeniti ku\u0308ll raha, kuid see asendas ka vanu ja rahuldas moderniseerumisega tekkinud uudseid vajadusi,\" kinnitas Paramonov."}, {"text_idx": "#000013", "text": "Autoomanikust taksojuht vo\u0303is tunda end aga vabana, iseenda peremehena. Auto andis kontrolli tehnoloogia ning kiiruse u\u0308le, vo\u0303imaldades omada midagi, mis oli isegi va\u0308a\u0308rtuslikum kui maja vo\u0303i maatu\u0308kk."}, {"text_idx": "#000015", "text": "Autodega kaasnes na\u0308rveso\u0308o\u0308v mu\u0308ra ja otsene oht tervisele. Lisaks oli palju liikluso\u0303nnetusi, sest inimesed ei suutnud kohaneda uue tehnoloogiaga, ta\u0308psemalt mehaanilise kiirusega."}, {"text_idx": "#000016", "text": "Aeglased jalaka\u0308ijad ja loomad ning kiired mootorso\u0303idukid ei sobitunud samasse liikluskeskkonda."}, {"text_idx": "#000023", "text": "Laste kriitikameelt pa\u0308rsib usk meediaplatvormide aususesse"}, {"text_idx": "#000026", "text": "Eesti otsib so\u0303ja to\u0303ttu va\u0308henenud va\u0308listudengivoogu uutest riikidest"}, {"text_idx": "#000034", "text": "Elisabeth Kaukonen: o\u0303igekiri on vaid u\u0308ks kujund keeleteaduse kindakirjas"}, {"text_idx": "#000036", "text": "Imetossudest u\u0308ksi on maratoni vo\u0303itmiseks va\u0308he kasu"}, {"text_idx": "#000038", "text": "Biostimulant pa\u0308a\u0308stab ma\u0308nde ka\u0308rsaka ka\u0308est"}, {"text_idx": "#000040", "text": "Teadlane: vareslaste elu on linnas liiga mugavaks muutunud"}]